stanford-oval/wikipedia huggingface dataset:
קנקן התה (מודל)
היסטוריה

מרטין ניואל ואשתו סנדרה ישבו לשתות תה בביתם, כשניואל העלה בעיה בעבודתו בעיצוב תלת מימד - הוא נדרש להדגים את העקרונות המתמטיים בהקשר לתאורה על חפץ מצוי ובר-זיהוי, שאינו טריוויאלי כמו כדור. אשתו הציעה לעצב דגם של קנקן התה בו השתמשו (קנקן פורצלן מתוצרת Mellita). ניואל החל לרשום את צורת הקנקן על דף נייר, ולאחר מכן מיפה את הצורה באמצעות נקודות. לצורת הקנקן מספר יתרונות בהדגמת תאורה, השתקפות והשתברות: הצורה קמורה, בעלת קימורי אוכף, גנוס בודד (תודות לידית), ויכולת להטיל צל עצמי (תודות לידית ולזרבובית).
ניואל פרסם את מפת נקודות השטח של קנקן התה, ובמהרה חוקרים אחרים בתחום ניצלו את הקנקן למטרות הדגמה דומות. הדגם יובא שוב ושוב וזכה לפופולריות. בהמשך חלקים ממנו שופצו קלות כדי להפכו ליותר שימושי (למשל, נבנה לו בסיס כך שניתן להביט בו מלמטה), אך הדגם המקורי כמעט ולא שונה בצורתו. במהלך שני עשורים טכנולוגיות חדשות בתחום התלת-מימד הודגמה על קנקן התה: הצללות, מרקמים, מפות הגבהה, שקיפויות ועוד. קנקן התה הופיע בפרסומים רבים (כגון הרבעון ACM SIGGRAPH) כאמת מידה להתקדמות התחום.
קנקן התה האמיתי היה גבוה בכשליש מדגם הקנקן שצייר ניואל. חלק מהשונות נבע מהעתקת יד, ורובו מהעובדה שניואל רינדר את הקנקן המקורי בתצוגה גרפית שכללה פיקסלים מלבניים ולא מרובעים. הדגם מעולם לא תוקן לגובהו המקורי.
תוכנות ובתוכן קנקן

בין התוכנות הכוללות דגם בסיס של קנקן התה נמנות: 3ds Max, Maya, ואוטוקאד. קנקן התה הוא חלק מחבילות הדגמים של OpenGL ו-Direct3D, ועל כן זכה לעיתים לכינוי קנקן התה של OpenGL.
הופעות אורח

קנקן התה הופיע בסרטים שונים, בין השאר בסצנה בסרט צעצוע של סיפור. הוא הופיע בשומר המסך "צינורות" של חלונות 95 וחלונות 98, והופיע בסדרה משפחת סימפסון בפרק Treehouse of Horror VI (פרק מיוחד לליל כל הקדושים) בו הומר נופל אל המימד השלישי.
בתמונה שהדגימה עיצוב ורינדור תלת-ממדי בשנת 1987, תוארו שישה עמודי שיש ועליהם פאונים אפלטוניים קלאסיים: ארבעון, קובייה, תמניון, תריסרון, עשרימון וקנקן תה. התמונה פורסמה במאמרים ובעמוד השער של פרסומים רשמיים בתחום עיצוב תלת-מימד, ובמהרה זכה קנקן התה לכינוי Teapotahedron (קנקניון).
קנקן התה האמיתי, מתוצרת Mellita.
מערכת סביבות

בטופולוגיה, מערכת סביבות היא קבוצת כל הסביבות של נקודה מסוימת במרחב טופולוגי. מערכת הסביבות מאפשרת לתאר את מבנה המרחב בסביבת נקודה כלשהי.
הגדרות מתמטיות > סביבה

עבור מרחב טופולוגי  X, נקודה  x\in X ו- N\subseteq X, הקבוצה  N תקרא סביבה של  x אם ורק אם קיימת קבוצה פתוחה  U כך ש- x\in U\subseteq N. אם בנוסף  N היא קבוצה פתוחה בעצמה,  N תקרא סביבה פתוחה של  x.
הגדרות מתמטיות > מערכת סביבות

עבור מרחב טופולוגי  X ונקודה  x\in X ניתן להגדיר:
{\mathcal {N}}(x):=\{N\subseteq X\mid N{\text{ is a neighborhood of }}x\}
כלומר,  {\mathcal {N}}(x) היא קבוצת כל הסביבות של  x ונקראת מערכת הסביבות של  x.
הגדרות מתמטיות > בסיס מקומי

עבור מרחב טופולוגי  X, נקודה  x\in X וקבוצה  {\mathcal {B}}\subseteq {\mathcal {N}}(x), הקבוצה  {\mathcal {B}} תקרא בסיס מקומי של  x אם ורק אם לכל  N\in {\mathcal {N}}(x) קיים  B\in {\mathcal {B}} כך ש- B\subseteq N.
מסנן סביבות

כל מערכת סביבות של נקודה כלשהי מהווה מסנן לפי היחס  \subseteq , ובפרט בסיס מקומי מהווה גם בסיס של המסנן לפי הגדרה.
מסנן סביבות > הוכחה

על מנת להוכיח כי מערכת הסביבות היא מסנן יש להוכיח כי מתקיימות שלוש תכונות:
ראשית,  X\in {\mathcal {N}}(x) מכיוון שהמרחב כולו מהווה קבוצה פתוחה ומכיל את  x.
שנית, יש להוכיח כי אם  N\in {\mathcal {N}}(x) ו- N\subseteq N_{1} אז בהכרח  N_{1}\in {\mathcal {N}}(x). מאחר ש- N היא סביבה של  x קיימת קבוצה פתוחה  U כך ש- x\in U\subseteq N. מאחר ש- N\subseteq N_{1} מתקיים  x\in U\subseteq N_{1} משמע  N_{1} היא סביבה של  x ו- N_{1}\in {\mathcal {N}}(x).
לבסוף, יש להוכיח כי לכל  N_{1},N_{2}\in {\mathcal {N}}(x) מתקיים  N_{1}\cap N_{2}\in {\mathcal {N}}(x). מאחר ש- N_{1},N_{2} שתיהן סביבות פתוחות של  x קיימות זוג קבוצות פתוחות  U_{1},U_{2} כך ש- x\in U_{1}\subseteq N_{1} ו- x\in U_{2}\subseteq N_{2}. מובן מכך כי  x\in U_{1}\cap U_{2}\subseteq N_{1}\cap N_{2} וכי  U_{1}\cap U_{2} קבוצה פתוחה (חיתוך שתי קבוצות פתוחות הוא קבוצה פתוחה), על כן  N_{1}\cap N_{2} היא סביבה של  x ו-  N_{1}\cap N_{2}\in {\mathcal {N}}(x).
מ.ש.ל.
שימושים

בעזרת מערכת סביבות של נקודה ובפרט בסיס מקומי ניתן לתאר את מבנה המרחב בנקודה הנתונה. כך למשל, מרחב קמור מקומית בנקודה כלשהי הוא מרחב שבו קיים לנקודה זו בסיס מקומי המורכב מקבוצות קמורות. באופן דומה ניתן להוכיח כי מרחב וקטורי טופולוגי בעל בסיס מקומי בן-בניה הוא מרחב מטריזבילי.
יתרה מכך, עבור חבורות טופולוגיות (ומרחבים וקטורים טופולוגיים בפרט) ניתן ליצור בסיס למרחב כולו באמצעות בסיס מקומי באיבר היחידה (בראשית עבור מרחבים וקטורים טופולוגיים) ופעולות הזזה.
דוגמאות

עבור מרחב מטרי שלם  X עם המטריקה  d ונקודה  x\in X, קבוצות כל הכדורים הפתוחים סביב  x מהווה בסיס מקומי של  x. יתרה מכך, בהינתן סדרת רדיוסים חיוביים  r_{1},r_{2},r_{3},\dots  כך ש- r_{n}\to 0 קבוצת כל הכדורים הפתוחים סביב  x בעלי רדיוסים אלו מהווה בסיס מקומי של  x.
עבור מרחב  X עם הטופולוגיה הטריוויאלית ונקודה  x\in X, מערכת הסביבות של  x תהיה קבוצה של תת-הקבוצות של  X אשר מכילות את  x.
הערות שוליים

↑  Neighborhood of a Point | eMathZone, ‏2014-08-03 (באנגלית)
↑  Bert Mendelson, Introduction to topology, 3. ed., [Nachdr.], Mineola, NY: Dover Publ, 2009, Dover books on mathematics, ISBN 978-0-486-66352-4
↑  Stephen Willard, General topology, Reading/Mass.: Addison-Wesley, 1970, Addison-Wesley series in mathematics, ISBN 978-0-201-08707-9
↑  Raz Kupferman, Topological vector spaces, The Hebrew University, ‏2014-09-29 (באנגלית)
קנגו קומה

| --- | --- |

 לידה:  8 באוגוסט 1954 (בן 70) Ōkurayama, יפן 
 מקום לימודים:  אוניברסיטת טוקיו
 תחום יצירה:  ארכיטקטורה
 פרסים והוקרה:  טיים 100 (2021)  Spirit of Nature Wood Architecture Award  Global Award for Sustainable Architecture  מדליית כבוד עם סרט סגול  קצין מסדר האמנויות והספרות 
 אתר רשמי
 
קנגו קומה (באנגלית: Kengo Kuma, ביפנית: 隈 研吾; נולד ב-8 באוגוסט 1954) הוא אדריכל יפני ופרופסור אמריטוס במחלקה לארכיטקטורה באוניברסיטת טוקיו. קומה נודע בסגנונו הייחודי המשלב טכנולוגיות בנייה חדשניות עם מסורות עיצוב יפניות, והשימוש בחומרים אורגניים ובמיוחד בעץ טבעי. קומה תכנן מבני ציבור רבים ביפן וברחבי העולם ביניהם האצטדיון האולימפי החדש של טוקיו, פרויקט השירותים של טוקיו, ועוד. בנוסף משמש כיועץ מיוחד לעיר קיטאקיושו ביפן. קומה גם נודע ביצירתו הספרותית הפורה, הוא כתב עשרות מאמרים ספרים ומחקרים, העוסקים בכל היבטי הארכיטקטורה.
בשנת 2021 הופיע קומה ברשימת 100 המשפיעים של מגזין טיים.
קומה נשוי לאדריכלית סאטוקו שינהורה, ולהם בן אחד, טאיצ'י, אדריכל גם הוא.
קריירה

קומה נולד בשנת 1954 בעיר קנאגאווה. בשנת 1979 סיים את לימודי האדריכלות באוניברסיטת טוקיו. לאחר סיום לימודיו הועסק מספר שנים במשרדים מקומיים, ובשנת 1985 עבר לניו יורק ושימש כחוקר אורח באוניברסיטת קולומביה.
במשך השנים לימד קומה באוניברסיטת אילינוי באורבנה-שמפיין ובאוניברסיטת קיו. בשנת 1990 פתח את משרדו "קנגו קומה ושות'". בשנת 2008 קיבל תואר דוקטור לפילוסופיה של הארכיטקטורה מאוניברסיטת קיו. בשנת 2009 החל ללמד באוניברסיטת טוקיו, שם הקים מעבדת מחקר הנקראת על שמו, במעבדה מתבצעים מחקרים בנושאי ארכיטקטורה, עיצוב, אורבניזם, ועוד. קומה שימש שם כפרופסור עד לשנת 2020.
בקנגו קומה ושות' מועסקים מעל ל־300 אדריכלים, במשרדים שבטוקיו, שאנגחאי, בייג'ינג ופריז.
תפיסה אדריכלית

המטרה המוצהרת של קומה היא לחקור ולשחזר מסורות בנייה יפניות ולהתאימן לבנייה של המאה ה-21. בחיבוריו קומה קורא לארכיטקטורה של יחסים ודיאלוג המכבדים את הסביבה והמקום ולא משתלטים עליהם.
קומה מתאר את גישתו "אפשר לומר שהמטרה שלי היא 'להחזיר את המקום'. המקום הוא תוצאה של הטבע והזמן; זה ההיבט החשוב ביותר. אני חושב שהארכיטקטורה שלי היא סוג של מסגרת של הטבע. בעזרתו נוכל לחוות את הטבע בצורה מעמיקה ואינטימית יותר. שקיפות היא מאפיין של האדריכלות היפנית; אני מנסה להשתמש בחומרים קלים וטבעיים כדי לקבל סוג חדש של שקיפות".
לדוגמה כאשר קומה מתכנן שימוש באבן הוא אינו נוטה לעצבו בצורה מוצקה וכבדה כמצופה מחומר כה נוקשה, אלא מאתגר את האבן באמצעים טכנולוגים חדישים על מנת לקבל תופעה אחרת של האבן, רכה וקלילה יותר. קומה גם מרבה ליצור מניפולציות של האור במפגש עם החומר מה שמחבר את החלל הבנוי למקום, כלשונו.
עבודות בולטות > האצטדיון האולימפי החדש של טוקיו (2019)

באצטדיון שתכנן קומה העצים משמשים כמרכיב עיקרי במבנה. העץ כולו הובא מיפן על מנת להפחית את ההשפעה הסביבתית. רבים מאלמנטי העץ מורכבים בצורה מודולרית וניתן להחליף את האלמנט כאשר העץ מתבלה. בהתאם למסורת יפנית בה למספר 47 יש משמעות, העץ הובא מ־47 מחוזות יפן. כך גם גובה המבנה הוא 47 מטרים. לדברי קומה אלמנטים רבים במבנה נבנו בהשראת מקדש הוריו-ג'י.
עבודות בולטות > מוזיאון העיצוב V&A בדנדי סקוטלנד (2010–2018)

המבנה אשר דומה בצורתו לחרטום של ספינה העוגנת על המים מחופה במאות לוחות בטון המדמים את הסלעים של קו החוף הסקוטי, ויוצרים דפוסי צל שונים לאורך היום.
עבודות בולטות > מרכז תיירות ותרבות אסקוסה (2012)

קומה תכנן את המבנה כ"ערימה של מבני עץ יפנים מסורתיים שנערמו זה על גבי זה". כל קומה בנפרד מזכירה בצורתה מבנה יפני מסורתי אך עם פרשנות עכשווית. שלד הבניין הוא מפלדה אך החלק החיצוני מבליט את העץ. רפפות העץ ניצבים במאונך אל מנת להדגיש את המישורים של הגגות והרצפות. אופן הההנחה של הבתים אחד על גבי השני בזוויות יצר חללים מפתיעים בין הקומות, השונים מאדריכלות השכבות הקונבנציונלית. קומה השתמש בחללים הללו עבור כל חדרי המכונות והציוד הטכני. "אנחנו רגילים מדי לרעיון שהרצפות צריכות להיות שטוחות, אבל אני מקווה שהצלחתי לעורר אנשים לחשוב מחדש על היחסים בין בניינים ורצפות" אמר קומה.
הערות שוליים

↑  Kenjiro Hosaka, [https://time.com/collection/100-most-influential-people-2021/6095974/kengo-kuma/ The 100 Most Influential People of 2021
Kengo Kuma:], TIME, ‏15 בספטמבר 2021
↑  Biography, KKAA
↑  Bognar, b, Material Immaterial: The New Work of Kengo Kuma, New York: Princeton Architectural Press, 2009
↑  גיא נרדי, ‏הדרמה של האצטדיון בטוקיו: מה עומד מאחורי השינוי התכנוני, באתר גלובס, 9 באוגוסט 2021
↑  Designing the National Stadium, making use of wood and natural breezes, University Of Tokyo, ‏17 בדצמבר 2020
↑  תמונות ראשונות של מוזיאון V&A Dundee הגמור שתכנון קנגו קומה, באתר מגזין D+A, ‏אוגוסט 2018
↑  מרכז התרבות והתיירות אסקוסה, באתר ArchiDaily (באנגלית)
| --- | --- |
בקרת זהויות :  NLI: 987007451095105171  PLWABN: 9810590319105606  BIBSYS: 41507  BNE: XX5204089  BnF: cb14597981f (data)  CANTIC: a11719345  CiNii: DA01275649  GND: 123463211  ISNI: 0000 0001 2136 7854  LCCN: nr99033434  LNB: 000259654  NDL: 00162932  NKC: xx0086975  NLK: KAC201883995  NSK: 000322892  NTA: 300907842  RERO: 02-A011928219  SELIBR: 262328  SNAC: w6jm3zwc  SUDOC: 091542839  ULAN: 500066733  VIAF: 64255547   WorldCat (עם VIAF): 64255547 
האצטדיון האולימפי של טוקיו
מוזיאון V&A דנדי
מרכז תיירות ותרבות אסקוסה
קריית שלמה

| --- | --- |

מדינה: ישראל ישראל
מחוז: המרכז
מועצה אזורית: חוף השרון
גובה ממוצע: ‎28 מטר
תאריך ייסוד: 1945
סוג יישוב: יישוב מוסדי
נתוני אוכלוסייה לפי הלמ"ס לסוף 2022
  - אוכלוסייה: 374 תושבים
    - שינוי בגודל האוכלוסייה: ‎80.7% בשנה
 מפת מיקום  מפה דינמית   (למפת נתניה מוגדלת) קריית שלמה(למפת נתניה רגילה) קריית שלמה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קריית שלמה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קריית שלמה  heמפת היישובים של מועצה אזורית חוף השרון (in English: Hof HaSharon Regional Council) באדום - קריית שלמה בירוק - מיקום בניין המועצה tabBackground:;tabBorder:#aaa;defaultTab:0;

קריית שלמה הוא בית חולים סיעודי ושיקומי סמוך למושבים בני ציון וחרוצים, בעל מעמד של יישוב מוסדי. המוסד כולל אגף פסיכו-גריאטרי ומחלקה (קהילה) טיפולית-שיקומית בשם "צעדים" לאוכלוסייה הזקוקה לשיקום ארוך טווח ולטיפול פסיכו-סוציאלי מורכב, למשל למתמודדים עם מחלת נפש כתוצאה מהתמכרות לסמים או אלכוהול ודרי רחוב.
האגף הפסיכוגריאטרי

האגף כולל שתי מחלקות:
מחלקה סיעודית לאשפוז קשישים סיעודיים, חולים כרוניים וחולים לאחר מחלה, ניתוח או אשפוז ממושך בבית חולים כללי הזקוקים לשיקום בסדר גודל של 40 מיטות.
מחלקה לתשושי נפש לאשפוז קשישים הסובלים מדמנציה ואלצהיימר כולל השגחה צמודה וטיפול רפואי ופרא-רפואי. במחלקה זו מתגוררים כ-70 קשישים תשושי נפש וצעירים עם ירידה קוגניטיבית.
היסטוריה

אדמות "גן שלמה" נרכשו ב-1933 ונקראו על שם הרב שלמה הכהן אהרונסון, רבה הראשי הראשון של תל אביב.
המוסד הוקם ב-1949 כחלק מתוכנית מלב"ן ("מוסדות לטיפול בעולים נחשלים" - תוכנית לטיפול בצורכיהם של עולים חדשים נכים, קשישים וחולים במחלות כרוניות) בשם "גן שלמה - רעננה" ובסביבות 1955 שונה שמו לקריית שלמה. אולם ב-1976 עדיין נקרא בציבור "בית חולים לחולי נפש גן שלמה".
במתכונתו הנוכחית פועל המוסד מאז 1988.
מנזר סנטה מריה לה ריאל דה לאס הולגאס

| --- | --- |

חזית המנזר
 מידע כללי
 סוג:  Cistercian nunnery, מסדר נזירות, מונומנט לאומי בספרד 
 מיקום:  בורגוס
 מדינה:  ספרד ספרד
 הקמה ובנייה
 תקופת הבנייה:  ?–1181
 תאריך פתיחה רשמי:  1181 
 סגנון אדריכלי:  סגנון ציסטרציאני 
 קואורדינטות:  42°20′10″N 3°43′13″W﻿ / ﻿42.3361°N 3.7202°W﻿ / 42.3361; -3.7202
 אתר רשמי
 he
 
מנזר סנטה מריה לה ריאל דה לאס הולגאס (בספרדית: Monasterio de Santa María la Real de Las Huelgas) הוא מנזר ציסטרציאני הממוקם כ-1.5 ק"מ מערבית לעיר בורגוס בספרד. מבחינה היסטורית היה המנזר מקום חתונות רבות של משפחות מלוכה, הן זרות והן ספרדיות, כולל זו של אדוארד הראשון, מלך אנגליה לעתיד ואלינור מקסטיליה בשנת 1254. מגדל השמירה של המנזר הוא גם מקום הולדתו של פדרו הראשון, מלך קסטיליה.
הערות שוליים

↑  A Great and Terrible King: Edward I and the Forging of Britain, by Marc Morris, New York: Pegasus Books, 2015 [2009], p. 20.
| --- | --- |
בקרת זהויות :  NLI: 987007594417805171  BNE: XX97901  BnF: cb121098480 (data)  GND: 5040671-1  ISNI: 0000 0001 2291 9382  LCCN: n86130231  NLA: 35975185  SUDOC: 02948023X  Trove: 1169882  VcBA: 494/13752  VIAF: 140219949   WorldCat (עם VIAF): 140219949
ראש הגשר הרומני

מפת פולין (בצבע קרם) בשנים 1920–1939. רומניה צבועה בחום בדרום מזרח פולין
חייל פולנים בצבא אנדרס בתל אביב, 1942.
ראש הגשר הרומני (בפולנית: Przedmoście rumuńskie) הוא ראש גשר פולני (היום האזור נמצא באוקראינה) על גבול רומניה, שם רוכז הצבא הפולני הנסוג מפני המתקפה של צבא גרמניה הנאצית.
בשעה שגרמניה הנאצית תקפה את פולין (המתקפה החלה ב-1 בספטמבר 1939), הייתה האחרונה בברית הגנה הדדית עם רומניה, אולם פולין העדיפה לא לבקש מרומניה את עזרתה הצבאית, אלא להשתמש בשטח רומניה כעורף אסטרטגי, דרכו תוזרם אספקה לצבא הפולני. את האספקה היו אמורות להביא לנמלי הים השחור של רומניה ספינות ציי אנגליה וצרפת, אך הם התמהמהו.
ב-14 בספטמבר הורה המפקד הפולני העליון, מרשל אדוארד רידז שמיגלי, לכוחות הפולניים שממזרח ל-ויסלה, להתרכז באזור הגבול עם רומניה, אזור שכונה "ראש הגשר הרומני". ההוראה ניתנה לכ-20 דיוויזיות. מטרת הפיקוד העליון הפולני הייתה לרכז את הצבא באזור הסמוך לגבול הרומני, אזור משופע במכשולים טבעיים (ביצות ונהרות), לשמר בו את הכוח הצבאי הפולני ולארגן את המגננה נגד הגרמנים עד שבני הברית המערביים יפתחו בחורף במתקפה המובטחת במערב גרמניה. הפולנים סמכו על כך שדרך הגבול הרומני יקבלו הספקה שוטפת ויחס ידידותי. התוכנית הפולנית הוכנה מראש למקרה בו הצבא הפולני לא יצליח להתמודד עם הצבא הגרמני הפולש. כניסת הצבא האדום לפולין, ב-17 בספטמבר, חיסלה למעשה את התוכנית הפולנית, אך בראש הגשר הרומני כבר התרכז כוח צבאי גדול.
במהלך נפילת פולין וגם זמן מה לאחריה, חיילים פולנים רבים עברו את הגבולות עם רומניה ועם הונגריה בניסיון לעבור דרכן אל אזורים שנשלטו על ידי כוחות בני בריתם. החיילים שהגיעו לרומניה נכלאו, אך בני הברית לשעבר, הרומנים, עצמו עין מבריחות המוניות ואיפשרו למעשה לפולנים להמשיך במסעם. כ-120,000 אנשי צבא פולנים עשו את הדרך הזאת ולצידם גם פליטים אזרחים רבים. גם רכוש הבנק הממלכתי הפולני הוברח בדרך הזאת.
מרבית אנשי הצבא הפולנים הגיעו לצרפת (חלקם לסוריה שהייתה בשלטון צרפתי) ומשם המשיכו את מלחמתם בגרמנים. עם נפילת צרפת, כוחות פולניים רבים עברו לשטחים בריטיים וגם משם המשיכו להילחם. הפולנים, שישבו בסוריה, עברו לארץ ישראל, בתיאום עם השלטון הבריטי, וכאן התארגנו מחדש עד למעבר למצרים יחד עם צבא אנדרס.
מפלגת הצמיחה

| --- | --- |

 מדינה:  רוסיה 
 מייסד:  Georgy Bovt, בוריס טיטוב 
 מנהיגים:  בוריס טיטוב
 תקופת הפעילות:  16 בנובמבר 2008 – הווה (15 שנים)
 אידאולוגיות:  ליברליזם, שמרנות ליברלית
 מטה:  רוסיה מוסקבה, רוסיה
 מיקום במפה הפוליטית:  מרכז-ימין
 ארגונים בינלאומיים:  האיחוד הדמוקרטי הבינלאומי 
 צבעים רשמיים:  כחול
 נציגויות בפרלמנטים
 חברי פרלמנט:  1 (הדומה הממלכתית של הפדרציה הרוסית) 
 "מפלגת הצמיחה"
 
סמל המפלגה עד לשינוי שמה במארס 2016.
מפלגת הצמיחה (Партия Роста) לשעבר מפלגת המעשה הנכון (ברוסית: "Всероссийская политическая партия "Правое дело) היא מפלגת ימין רוסית שהוקמה מחדש בשנת 2016.
2008-2011

מפלגת ימין רוסית שהוקמה ב-16 בנובמבר 2008, על בסיס שלוש מפלגות: "הכוח האזרחי", ברית כוחות הימין, המפלגה הדמוקרטית. יש הטוענים כי המפלגה מפוקחת בפועל על ידי סגל הקרמלין. נציגי הצדדים אינם מכחישים כי המפלגה הוקמה בשיתוף פעולה עם הקרמלין, אך מדגישים כי המפלגה פועלת בכוחות עצמה ולא על פי הוראות מגבוה. עם זאת, באפריל 2010, מנהיגי המפלגה אישרו כי לעיתים מנהיג המפלגה ממונה לאחר הסכמת הקרמלין. כך למשל, קונגרס המפלגה נדחה במשך מספר חודשים בטענה כי "אנחנו צריכים מנהיג ועגלות מלא אוכל, עד שמדבדב יחליט מי מחברי המפלגה ינהיג אותנו, ורק אז נקיים קונגרס", אמר חבר המועצה הפוליטית של המפלגה, בוריס נאדז'דין. בנובמבר 2010, יו"ר המועצה הפוליטית, גוזמן, אמר כי בבחירות לנשיאות ברוסיה בשנת 2012, המפלגה תתמוך במועמדותו של דמיטרי מדבדב.
תקופת מיכאיל פרוכורוב

ב-16 במאי 2011 נודע כי המפלגה מתכוונת לרוץ לבחירות הפרלמנטריות כשהיא מובלת על ידי איש העסקים מיכאיל פרוכורוב, מועמדותו אושרה בקונגרס המפלגה ב-25 ביוני 2011. על פי כמה דיווחים, פרוחורוב התכוון להשקיע 100 מיליון דולר מכספו האישי בסיעת "המעשה הנכון".
עוד לפני עריכת הקונגרס החודשי, שאמור היה להיערך בין ה-14 וה-15 בספטמבר, בעיתונות נמסר חוסר שביעות הרצון של הפעילים ממועדותו של פרוכורוב. אחד מבכירי המפלגה טען כי בקונגרס ניתן יהיה להעלות את שינוי הכללים והצורך בסילוקו של פרוכורוב, שעשוי להתחלף בגיאורגי בובט, אנדריי דונאייב או ניקיטה בליך, שנפגשו בערב עם הנשיא. ב-14 בספטמבר, ביום הראשון של הקונגרס, שנערך במבנה האקדמיה למדעים, קיבלו יריביו של פרוכורוב במפלגה ברוב המושבים בבחירות הקדם-מפלגתיות.
באותו הערב בתדרוך דחוף לעיתונאים, ב-14 בספטמבר, מיכאיל פרוכורוב הודיע על סיום סמכויות כראש המועצה הפוליטית של המפלגה ומינוי אנדריי דונאייב לממלא מקומו. פרוחורוב גורש מהמפלגה יחד עם אנדריי בוגדנוב, והאחים ריאבקין, באשמת "גרימת נזק פוליטי למפלגה" והם הואשמו בניסיון לפגוע במעמד המפלגה.
ההתחברות ללאומנים רוסיים

ב-3 באוגוסט 2011 בעיתון "איזבסטיה" פורסם ריאיון עם ראש הסניף האזורי של המפלגה במוסקבה, בוריס נאדז'דין, שקרא לשתף פעולה עם הלאומנים, ובעיקר להכיר בכך שניתן להביא בהמוניהם את "גלוחי הראש הצעירים". כמו כן, המפלגה אימצה אחד מעקרונות האידאולוגיה הלאומנית של "המצעד הרוסי" (המארש הרוסי) שהעלו את הסיסמה "מוסקבה - אדמה רוסית בלבד".
ביולי 2011 אישר חבר המועצה הפוליטית של המפלגה, בוריס נאדז'דין, כי בהרכב מטה הבחירות של המפלגה בולט בתפקידי מפתח ריפעת שייחוטידינוב, חבר פרלמנט מהמפלגה הליברל-דמוקרטית שהתובע הכללי של רוסיה הכריז עליו בשנת 2007 כמי שיש להסיר את חסינותו הפרלמנטרית בשל ניסיונו להונות את הסוכנות הפדרלית לתחבורת אוויר וגנבת רכוש המדינה. ואכן, בפברואר 2007, בית המשפט העליון אישר כי מעשיו הם בלתי חוקיים. בשנת 2009, ראש ועדת החקירות של התובע הכללי הרוסי, אלכסנדר באסטריקין הביע את חוסר שביעות רצונו מהשתתפותו של ריפעת בחיים הפוליטיים. ריפעת שייחוטידינוב הועמד לדין באשמת גרימת נזק למפעל ממלכתי המגלגל מיליארדי רובלים מדי שנה.
פילוג

בהתאם לשינויי חוק שהתקבלו ב-23 במרץ 2012 רישום המפלגות ברוסיה קיבל מספר הקלות. לאור כך מספר חברי המפלגה עזבו אותה והקימו מפלגות חדשות:
מיכאיל פרוחורוב הקים "המצע האזרחי" ותומכיו הצטרפו למפלגה זו
אלכסנדר ריאבקין וולדיסלב אינוזמצב חידשו פעילות של מפלגת "הכוח האזרחי"
אנדריי נצ'אייב הקים מפלגה בשם "היוזמה האזרחית"
אנדריי בוגדנוב חידש פעילות של המפלגה הדמוקרטית של רוסיה
בדצמבר 2012 בראש המפלגה הועמד ויאצ'סלב מרטקנוב. במרץ 2016 המפלגה פורקה והוקמה מחדש כמפלגת הצמיחה הרוסית. לקראת הבחירות 2016 סוכם על מועמדים משותפים עם מפלגת "היוזמה האזרחית". אומנם בהתאם לתוצאות הבחירות רק מאט מנציגי המפלגה נבחרו (למשל לאספה המחוקקת של סנקט פטרבורג).
ראו גם

פוליטיקה של רוסיה
הערות שוליים

↑  תום פארפיט, רוסיה: האוליגרך פרוחורוב הודיע שלא יתמודד בבחירות, באתר הארץ, 16 בספטמבר 2011
| סיעות הדומה השמינית |
| --- | --- | --- |
| מפלגות מיוצגות בדומה הממלכתית | רוסיה המאוחדת • רוסיה הוגנת – למען האמת • המפלגה הליברל-דמוקרטית • האנשים החדשים • המפלגה הקומוניסטית • המצע האזרחי • המולדת • מפלגת הצמיחה |  |
| מפלגות מיוצגות בסובייקטים הפדרליים בלבד | מפלגת יאבלוקו • המפלגה הרוסית לגמלאים וצדק חברתי • הירוקים • הפטריוטים של רוסיה • המפלגה הרוסית לחירות ולצדק • הקומוניסטים של רוסיה |  |
קרסטן הלר

| --- | --- |
אין תמונה חופשית
 לידה:  1961 (בן 63 בערך) בריסל, בלגיה 
 מקום לימודים:  אוניברסיטת קיל 
 תחום יצירה:  אמנות עכשווית 
 זרם באמנות:  אסתטיקת יחסים 
 אתר רשמי
 
קרסטן הלר (גרמנית: Carsten Höller; נולד בדצמבר 1961) הוא אמן גרמני. נודע ביצירותיו ההיפר-ריאליסטיות.
ביוגרפיה

נולד וגדל בבריסל, שם עבדו הוריו במשרדי הקהילה הכלכלית האירופאית. הוא למד חקלאות וקיבל דוקטורט בנושא חרקים מאוניברסיטת קיל. הוא החל להתעניין באמנות בסוף שנות השמונים.
בשנת 1993 הציג בביאנלה של ונציה. בשנת 2006 הציג במוזיאון טייט מודרן בלונדון את המיצג "Test Site". בשנים 2011–2012 הציג תערוכה במוזיאון החדש לאמנות עכשווית בניו יורק.
מלאדן קרסטאיץ'

מלאדן קרסטאיץ' (בסרבית: Младен Крстајић, בקרואטית: Mladen Krstajić, נולד ב־4 במרץ 1972 בזניצה שביוגוסלביה, כיום בבוסניה והרצגובינה) הוא כדורגלן עבר סרבי ששיחק בעמדת הבלם, וכיום מאמן.
לקרסטאיץ' 59 הופעות במדי נבחרת סרביה, עמה השתתף גם במונדיאל 2006 תחת השם נבחרת סרביה ומונטנגרו.
קריירת מועדונים

קרסטאיץ' נולד בזניצה לאב סרבי ואם בוסנית, ושיחק בילדותו במועדון כדורגל מעירו זניצה. עקב מלחמת בוסניה עקרה משפחתו של קרסטאיץ' לסרביה, שם שיחק קרסטאיץ' במועדונים המקומיים FK סנטה ו-OFK קיקינדה, שם הציג יכולת טובה. משפחתו של קרסטאיץ' ידועה כמשפחה אוהדת פרטיזן, וזה היה שיקול למעבר שלו בשנת 1996 לפרטיזן בלגרד, שם הפגין יכולת טובה מאוד והיה לאחד הבלמים הקשוחים בליגה. החל מעונת 1997/98 היה לשחקן הרכב קבוע בקבוצה, עמה זכה בקדנציה זו בשלוש אליפויות ליגת העל הסרבית, ובגביע הסרבי בעונת 1997/98. בתום עונת 1999/00 עזב קרסטאיץ' את פרטיזן בלגרד, ועבר לוורדר ברמן מהבונדסליגה.
קרסטאיץ' הפך במהרה לאחד הבלמים המוערכים בבונדסליגה, כאשר השתלב בהגנה של ורדר ברמן, ובעונת 2003/04 היה חלק מחוליית הגנה שכללה את פול סטלטרי, ולריאן איסמאל ואומיט דבאלה. בעונה זו ורדר ברמן זכתה בדאבל מקומי, כאשר הקבוצה ספגה 38 שערי ליגה וסיימה עם שש נקודות יותר מסגניתה באיירן מינכן. בגמר הגביע הגרמני ניצחה ורדר ברמן את אלמניה אאכן בתוצאה 2–3, במשחק בו קרסטאיץ' שיחק 90 דקות. בתום עונה זו, עזב קרסטאיץ' את ורדר ברמן לטובת שאלקה 04, ביחד עם חברו לקבוצה אאילטון, לאחר שצבר 112 הופעות ליגה, בהן הבקיע 11 שערים.
החל מעונת 2004/05 שיחק קרסטאיץ' בשאלקה 04, והעביר במועדון חמש עונות, בכולן היה שחקן מפתח בהרכב הקבוצה. בעונתו הראשונה בקבוצה, 2004/05, סייע קרסטאיץ' לשאלקה לסיים במקום השני בבונדסליגה, על אף שהקבוצה ספגה 46 שערים, כמות גבוהה משמעותית מיריבותיה לצמרת, וזכה עם הקבוצה בגביע הליגה הגרמנית. בזכות המקום השני בליגה, שאלקה וקרסטאיץ' השתתפו בליגת האלופות, ממנה הודחו בשלב הבתים כשסיימו במקום השלישי, והמשיכו לגביע אופ"א, שם הודחה הקבוצה בחצי הגמר על ידי סביליה, שהמשיכה עד לזכייה. גם בעונת 2006/07 סיימה שאלקה במקום השני, מרחק שתי נקודות מהאלופה שטוטגרט, כשהפעם קרסטאיץ' וחוליית ההגנה, שכללה את השוער מנואל נוייר, הבלם דאריו רודריגס וצמד הברזילאים מרסלו בורדון וראפיניה, ספגו 32 שערים בלבד. הישג זה הקנה לשאלקה ולקרסטאיץ' השתתפות בליגת האלופות בעונת 2007/08, שם נעצרו ברבע הגמר על ידי ברצלונה. בתום אותה עונה סיימו שאלקה וקרסטאיץ' במקום השלישי בבונדסליגה, והמשיכו לגביע אופ"א בעונת 2008/09. זו הייתה עונתו האחרונה של קרסטאיץ' בקבוצה, בה מונה לקפטן. עונה זו הסתיימה בכישלון חרוץ הן בבונדסליגה, שם סיימו שאלקה וקרסטאיץ' במקום השמיני, והן בגביע אופ"א, ממנו הודחה שאלקה מהמקום האחרון בשלב הבתים. בתום עונה זו, עזב קרסטאיץ' את שאלקה לאחר חמש עונות, בהן צבר 131 הופעות ליגה והבקיע שבעה שערים.
בקיץ 2009 חתם קרסטאיץ' בפרטיזן בלגרד, המועדון בו עלה לגדולות, ושיחק בו שתי עונות נוספות, בהן שימש קפטן, והוסיף למאזנו שתי אליפויות נוספות, וזכייה נוספת בגביע הסרבי. בתום עונת 2010/11 פרש קרסטאיץ' ממשחק פעיל.
קריירה בינלאומית

קרסטאיץ' החל לשחק בנבחרת סרביה ומונטנגרו בשנת 1999. במוקדמות מונדיאל 2006 הנהיג קרסטאיץ' רביעיית הגנה איכותית במיוחד שכונתה "הרביעייה המפורסמת". הרביעייה כללה את איביצה דראגוטינוביץ', נמניה וידיץ' וגוראן גברנצ'יץ', וספגה שער אחד בלבד לאורך כל המוקדמות. במונדיאל 2006 עצמו, קרסה רביעייה זו וספגה עשרה שערים, מתוכם שישה מול נבחרת ארגנטינה, וסיימה את הטורניר עם אפס נקודות ואכזבה גדולה. קרסטאיץ' המשיך לשחק במדי נבחרת סרביה לאחר שנפרדה ממונטנגרו, גם במוקדמות יורו 2008, ופרש מהנבחרת עם הכישלון להעפיל לטורניר, לאחר שצבר 59 הופעות והבקיע שני שערים.
קריירת אימון

באוקטובר 2017 מונה קרסטאיץ' למאמן נבחרת סרביה ואימן אותה במונדיאל 2018. בינואר 2021 מונה קרסטאיץ' למאמן באצ'קה טופולה מהליגה הסרבית. באוקטובר אותה שנה סיים את תפקידו.
ב-9 בדצמבר 2021 מונה למאמן מכבי תל אביב בחוזה עד סוף עונת 2021/2022 ואופציה לשנתיים נוספות. בסיום העונה עזב את תפקידו.
ב-21 ביולי 2022 מונה למאמנה של נבחרת בולגריה.